Як паведаміла Герасімава карэспандэнту “НЧ”, 20 траўня тэкст папярэджання ёй зачытаў начальнік аддзела па ахове правапарадку і прафілактыцы правапарушэнняў Мазырскага раённага аддзела ўнутраных спраў Аляксандр Быкаў, які правёў з грамадскай актывісткай прафілактычную размову. “Пры гэтым спадар Быкаў звярнуў увагу на тое, што сваімі дзеяннямі грамадзяне замінаюць працы дзяржаўных устаноў. Але гэта не адпавядае рэчаіснасці, бо людзі прыязджаюць ў сталіцу і збіраюцца каля офісу таго ці іншага чыноўніка толькі ў прызначаны дзень асабістага прыёму грамадзянаў”, — падкрэсліла Герасімава.